ანჯარი (ლიბანი)
ანჯარი (არაბ. عنجر) — ქალაქი ლიბანში. მდებარეობს ბეირუთიდან 58 კილომეტრში. მოსახლეობა 2 400 კაცი (2008), ძირითადად სომხები. ქალაქის ძველი სახელწოდებაა „გერა“. 1984 წლიდან შეტანილია იუნესკოს მსოფლიო მემკვიდრეობის ძეგლების სიაში. თანამედროვე ქალაქი 1939 წელს ლიბანის მთებში დააარსეს სომხებმა, რომლებმაც მიატოვეს მშობლიური სოფლები მუსა-დაღის მთების მიდამოებში (თურქეთი). ქალაქი იყოფა 6 კვარტლად, რომელთა მაცხოვრებლები არიან თურქეთის 6 სოფლიდან ემიგრირებული სომხები.